Dinasti Chakri

**Dinasti Chakri** atau **Wangsa Chakri** nama rasmi penuhnya **Rajawangsa Chakri** ( *Ratchawong Chakkri*  ) merupakan kerabat diraja yang kini memerintah Kerajaan Thailand. Ketua kerabat diraja ini juga merupakan raja negara Thai. Dinasti Chakri telah berkuasa sejak penubuhan Era Rattanakosin dan kota Bangkok pada 1782 setelah berakhirnya pemerintahan Raja Taksin dari Thonburi, apabila ibu negara Siam berpindah ke Bangkok. Dinasti ini ditubuhkan oleh Raja Rama I, seorang panglima tentera Kerajaan Ayutthaya yang berketurunan kacuk Cina dan Mon.

Sebelum dinasti ini ditubuhkan, Raja Rama I memegang gelaran **Chakri**, sebuah gelaran untuk seorang pembesar atau kanselor awam (สมุหนายก *Samu[[Menteri|nayok]]*). Setelah baginda ditabalkan menjadi raja, baginda sendiri memilih nama "*Chakri*" untuk dinastinya. Jata kerajaan ditubuhkan baginda ini menggabungkan rupa senjata cakeram Sudarshana dan serampang mata tiga *[[Trisula]]* masing-masing merupakan senjata dewa-dewa Wisnu dan Siwa, iaitu betara yang dipercayai rakyat Thai menjelma semula menjadi asal raja mereka.

## Keluarga diraja Thailand

Keluarga diraja terkini merupakan keturunan Putera Mahidol Adulyadej dari Songkla (1891–1929) dan Srinagarindra (kemudiannya Bonda Permaisuri) (1900–95). Mereka menubuhkan **Wangsa Mahidol** (ราชสกุลมหิดล), sebuah cabang kadet Dinasti Chakri. Putera Mahidol merupakan anak kepada Raja  Chulalongkorn dan permaisurinya Ratu Savang Vadhana. Putera ini juga merupakan saudara sebapa Raja Vajiravudh dan Raja Prajadhipok. Setelah kemangkatan Ananda Mahidol (anak sulung lelaki Putera Mahidol), Raja Bhumibol Adulyadej (anak bongsunya) menaiki takhta pada tahun 1946. Pada 1949, Bhumibol berkahwin dengan saudara pupunya, Mom Rajawongse Sirikit Kitiyakara (anak kepada Mom Chao Nakkhatra Mangkala Kitiyakara, cucu Raja Chulalongkorn). Bhumibol akan digantikan oleh puteranya, Vajiralongkorn, Putera Mahkota, pada lewat 2016.

### Anggota keluarga
Berikut ialah senarai anggota keluarga diraja:

* Permaisuri Balu Sirikit (permaisuri Raja Rama IX)
** Putera Mahkota Vajiralongkorn 
*** Puteri Bajrakitiyabha (anakanda sulung Putera Mahkota)
*** Puteri Sirivannavari Nariratana (anakanda muda Putera Mahkota)
*** Putera Dipangkorn Rasmijoti (anakanda bongsu Putera Mahkota)
** Puteri Maha Chakri Sirindhorn (kakanda kedua Putera Mahkota)
** Puteri Chulabhorn Walailak (kakanda bongsu Putera Mahkota)
*** Puteri Siribhachudhabhorn (anakanda sulung Puteri Chulabhorn)
*** Puteri Adityadhornkitikhun (anakanda bongsu Puteri Chulabhorn)
** Puteri Ubolratana (kakanda sulung Putera Mahkota)

### Anggota keluarga yang lain
*Puteri Soamsawali (bekas isteri Putera Mahkota dan bonda kepada Puteri Bajrakitiyabha)
*Thanpuying Ploypailin Jensen (anakanda perempuan sulung Puteri Ubolratana)
*Thanpuying Sirikitiya Jensen (anakanda perempuan muda Puteri Ubolratana)
*Thanpuying Dhasanawalaya Sornsongkram (sepupu Putera Mahkota, anakanda perempuan mendiang Puteri Galyani Vadhana)

### Anggota keluarga tidak rasmi
*Putera Juthavachara Mahidol (anakanda pertama Putera Mahkota dengan bekas isterinya)
*Putera Vacharaesorn Mahidol (anakanda kedua Putera Mahkota dengan bekas isterinya)
*Putera Chakriwat Mahidol (anakanda ketiga Putera Mahkota dengan bekas isterinya)
*Putera Vatchrawee Mahidol (anakanda keempat Putera Mahkota dengan bekas isterinya)

### Anggota keluarga yang telah mangkat
* Raja Bhumibol Adulyadej (Rama IX) (2016)
* Puteri Bejaratana Rajasuda, sepupu Raja Rama IX dan anakanda perempuan Raja Vajiravudh (2011)
* Puteri Galyani Vadhana, kakanda Raja Rama IX (2008)
* Khun Bhumi Jensen, anakanda Puteri Ubolratana (2004)
* Puteri Srinagarindra, bonda Raja Rama IX dan Raja Rama VIII (1995)

## Sejarah

### Raja

#### Garis masa

ImageSize = width:1000 height:auto barincrement:25
PlotArea  = top:20 bottom:20 right:10 left:10
AlignBars = late

DateFormat = yyyy
Period     = from:1780 till:2035
TimeAxis   = orientation:horizontal
ScaleMajor = unit:year increment:10 start:1782

Colors     =
  id:king   value:rgb(1,0.70,0) legend: King

BarData =
  barset:PM

PlotData=
  align:left fontsize:S shift:(3,-4) anchor:from width:15
  barset:PM

 from: start till: 1809 color:king text:"Phutthayotfa Chulalok" fontsize:9
 from: 1809 till: 1824 color:king text:"Buddha Loetla Nabhalai" fontsize:9
 from: 1824 till: 1851 color:king text:"Nangklao" fontsize:9
 from: 1851 till: 1868 color:king text:"Mongkut" fontsize:9
 from: 1868 till: 1910 color:king text:"Chulalongkorn" fontsize:9
 from: 1910 till: 1925 color:king text:"Vajiravudh" fontsize:9
 from: 1925 till: 1935 color:king text:"Prajadhipok" fontsize:9
 from: 1935 till: 1946 color:king text:"Ananda Mahidol" fontsize:9
 from: 1946 till: 2016 color:king text:"Bhumibol Adulyadej" fontsize:9
 from: 2016 till: 2017 color:king text:"Maha Vajiralongkorn" fontsize:9


### Istana Front Palace

**[[Uparaja|Maha Uparat]]** (มหาอุปราช) atau **Krom Phrarajawang Bavorn Sathan Mongkol** (Naib atau Raja Kedua Siam) (กรมพระราชวังบวรสถานมงคล) merupakan jawatan yang diberikan kepada putera yang berpangkat paling tinggi dalam kerajaan itu iaitu adinda atau anakanda lelaki raja. Sehingga 1885, setiap raja Chakri telah melantik seorang putera untuk memegang jawatan tersebut. Menurut adat, putera *Uparat* bakal mewarisi takhta kerajaan. Namun, hanya Putera Isarasundhorn yang berjaya menjadi raja melalui cara ini. Jawatan *Uparat* sangat berprestij dan statusnya setara dengan raja. Contohnya, Putera Chutami (adik Raja Mongkut) yang diangkat menjadi Naib Raja dan dikurniakan gelaran seperti seorang raja. Jawatan *Uparat* dimansuhkan oleh Raja Chulalongkorn setelah naibnya, Putera Bovorn Vichaicharn mangkat. Baginda kemudian mengangkat anakandanya yang sulung sebagai Putera Mahkota Siam dan bukan lagi *Uparat*. 

### Istana Rear Palace
**Krom Phrarajawang Boworn Sathan Phimuk** (กรมพระราชวังบวรสถานพิมุข) atau **Rear Palace**, merupakan jawatan yang diwarisi daripada Kerajaan Ayutthaya. Namun sejak penubuhan Dinasti Chakri hanya terdapat satu sahaja pemegang jawatan ini iaitu Putera Anurak Devesh, anak saudara Raja Buddha Yodfa Chualoke pada 1785.

### Putera Mahkota
**Putera Mahkota Thailand** atau **Sayam Makutrajakuman** (สยามมกุฎราชกุมาร) merupakan jawatan yang dipegang oleh anakanda raja yang bakal mewarisi takhta. Jawatan ini dicipta pada tahun 1886 setelah Raja Chulalongkorn melantik anakanda sulungnya, Putera Vajirunhis.  Hanya ada 3 orang putera yang memegang jawatan ini sejak pelantikan Vajirunhis. Putera Mahkota yang terkini ialah Maha Vajiralongkorn yang memegang jawatan ini sejak 1972. Hal ehwal mewarisi takhta ditentukan oleh Rang Undang-undang Pewarisan Takhta 1924 yang diluluskan oleh Raja Vajiravudh.

## Raja Permaisuri

## Rujukan

## Pautan luar

* Chakri Dynasty and the City of Angels
* The Chakri Dynasty 1782 
* The Siamese Royalty
* The Royal Houses of the Chakri Dynasty
* History of the Front Palaces